Svetovno prvenstvo v hokeju na ledu 1961
Svetovno prvenstvo v hokeju na ledu 1961 je bilo osemindvajseto Svetovno prvenstvo v hokeju na ledu. Potekalo je med 1. in 12. marcem 1961 v Ženevi in Lausannu, Švica. Zlato medaljo je osvojila kanadska reprezentanca, srebrno češkoslovaška, bronasto pa sovjetska, v konkurenci dvajsetih reprezentanc, četrtič tudi jugoslovanske, ki je osvojila sedemnajsto mesto, po kakovosti razdeljenih v skupine A, B in C.